
Trebaju li djeca učiti strane jezike?


* 
* 
* 
* 
* 
* 
* 

 
Trebaju li djeca učiti strane jezike?

Nema smetnje u tome da dijete uči strane jezike, jer muslimani će se lakše sačuvati spletki din-dušmana ako vladaju njihovim jezicima. Isto tako, nakon savremenog ekonomskog, tehnološkog i elektronskog napretka učenje stranih jezika prijeka je potreba koja se ne može zanijekati. Međutim, učenje stranih jezika ne smije biti s ciljem poistovjećivanja s nemuslimanima niti iz ljubavi prema njima, to njihovo učenje treba ići u prilog muslimanskom društvu. Po Poslanikovoj, ﷺ, naredbi, Zejd b. Sabit naučio je hebrejski jezik za sedamnaest dana.


Navodi se da je Ibn Zubejr imao oko stotinu sluga i da je svaki od njih pričao različitim jezikom, a Ibn Zubejr razgovarao je sa svakim od njih na njegovom jeziku. (Hakim, 3/633/6335.) Učenje klasičnih stranih jezika ne smije zabaviti dijete od učenja arapskog jezika, ako postoji mogućnost za tim, jer je razumijevanje Allahovog Govora i Poslanikovih, ﷺ, riječi prioritet koji se ne smije zapostaviti, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


